สตาญิสวัฟ แลม เกิดเมื่อปี ค.ศ. 1921 ที่เมืองลวีฟ (ปัจจุบันอยู่ในยูเครน) เป็นบุตรชายของแพทย์ทหารในกองทัพออสเตรีย-ฮังการี ในช่วงการบุกครองโปแลนด์ของสหภาพโซเวียต แลมไม่ได้เข้าเรียนที่โรงเรียนสารพัดช่างอย่างที่ต้องการ แต่เข้าเรียนด้านการแพทย์ที่มหาวิทยาลัยลวีฟ ต่อมาเมื่อนาซีบุกครองโปแลนด์ ครอบครัวของแลมซึ่งมีเชื้อสายยิวได้หนีไปอยู่ในเกตโต (ชุมชนแออัด) โดยใช้ชื่อปลอม ในปี ค.ศ. 1945 หลังสหภาพโซเวียตผนวกโปแลนด์ตะวันออก ครอบครัวของแลมก็ย้ายไปอยู่ที่เมืองกรากุฟ เขาเรียนต่อด้านการแพทย์ แต่ไม่ได้สอบเป็นแพทย์ทหาร โดยทำงานเป็นผู้ช่วยในโรงพยาบาล และเริ่มต้นเขียนนิยาย